[{"text_idx": "#000000", "text": "Ku\u0308lmikautost leiti u\u0308le 20 tonni salaku\u0308tust (3)"}, {"text_idx": "#000001", "text": "Peatatud veoki kauba saatedokumentide kohaselt oleks ku\u0308lmikus pidanud olema hoopiski 26 alust tu\u0308hja taarat."}, {"text_idx": "#000003", "text": "Veok ja selle haagis olid registreeritud Eestis ja lisaks vo\u0303ltsitud kauba saatelehele alustas PPA ka va\u0308a\u0308rteomenetlust ohtlike ainete vedamise no\u0303uete rikkumise kohta."}, {"text_idx": "#000005", "text": "\"Ku\u0308tuste, kemikaalide ja muude ohtlike ainete vedamisele on kehtestatud rida eeskirju ikka selleks, et meil ko\u0303igil turvalisem liigelda oleks. On kurb, et leidub \"a\u0308rimehi\", kes on no\u0303us kasumi nimel ko\u0303igi teiste kaasliiklejate elu ja tervist ohtu seadma ning kes igasugustele eeskirjadele lihtsalt vilistavad. Ei taha mo\u0303eldagi, mis oleks vo\u0303inud juhtuda, kui sellise haagisega oleks midagi juhtunud ja na\u0308iteks haagis oleks mingil po\u0303hjusel tiheda liiklusega maanteel su\u0308ttinud,\" to\u0303des Konts."}, {"text_idx": "#000007", "text": "Ku\u0308tust saanud abivajajad saavad ku\u0308tte arvelt vabanenud raha investeerida na\u0308iteks hoonete remonti ja muuta paremaks oma hoolealuste olmetingimusi."}, {"text_idx": "#000008", "text": "Teistest riikidest illegaalselt toodud ku\u0308tuste avastused on olnud viimasel aastal selges kasvutrendis."}, {"text_idx": "#000009", "text": "\"Alles mo\u0303ned kuud tagasi oli juhtum, kui ametnikud peatasid korraga kolm veokit, millest igau\u0308hes oli umbes 26 000 liitrit diisliku\u0308tust. Selle aasta kevadel on kinni peetud kokku u\u0308le 200 000 liitri ebaseaduslikult riiki toodud ku\u0308tust,\" ra\u0308a\u0308kis maksu- ja tolliameti tollikorralduse osakonna Lo\u0303una liikuvkontrolli talituse juhataja Kunnar Keres."}, {"text_idx": "#000010", "text": "Kerese so\u0303nul on siiamaani u\u0308ritatud ku\u0308tust riiki sisse tuua spetsiaalselt selleks tarbeks ehitatud mahutites ja tavalistes tendiga haagistes, ku\u0308lmikust ei ole varem veel ku\u0308tust avastatud."}]